Varassaari

|  |  |
| --- | --- |
| Muut nimet | 
Varassaaren tehdasrakennuksia |
| Sijainti | 
JyväskyläKeski-SuomiSuomi |
| Vesialue | 
Päijänne, Vaajavirta |
| Korkein kohta | 
97,5 m  |
| Pinta-ala | 
23,6 ha  |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Varassaari**  on Päijänteen saari Keski-Suomessa Jyväskylän Vaajakoskella Päijänteen pohjoisosassa Vaajavirrassa. Se on kulttuuri- ja teollisuushistoriallisesti paikallisesti merkittävä saari Naissaaren eteläpuolella. Saari sijaitsee Haapaniemen kaupunginosassa, joka kuului aiemmin Jyväskylän maalaiskuntaan.

Maantietoa
----------

Saari on 1,0 kilometriä pitkä, 460 metriä leveä ja sen pinta-ala on 23,6 hehtaaria. Se sijaitsee Leppävedeltä laskevan Vaajanvirran keskellä niin, että sen kummaltakin puolelta on virrannut oma uoma. Koska sekä Päijänteen että Vaajanvirran vedenpinnat on laskettu alemmaksi, on läntinen uoma kaventunut ja sen vertaamat lakanneet. Uomassa on kaksi kaventumaa, jotka jakavat sen kolmiosaiseksi lahdeksi. Lahden keskimmäistä osaa kutsutaan Varaslahdeksi ja pohjoisinta osaa Saunalahdeksi tai Liekkilammeksi. Niiden välissä on Summasalmi. Saaren itäinen uoma virtaa saaren kohdalla vapaana ja sen veneilyreitti vie Naarassaaren länsipuolelta Vaajakosken kanavaan.

Saaren huippu sijaitsee noin 97,5 metriä merenpinnan yläpuolella ja se kohoaa 19 metrin korkeuteen järven vedenpinnasta, joka on 78,3 metriä mpy. Saaren korkeimmat kohdat sijaitsevat länsipuolella ja pohjoisosassa. Matalat osat, joissa on myös tehdasalue, ovat itäpuolella.

Saarelle on kaksi tieyhteyttä, jotka haarautuvat valtatieltä 4. Ne johtavat saareen läntisen haaran ylittäviä omia siltojaan pitkin. Varassaaressa on 1800- ja 1900-luvuilla toiminut useita puunjalostusalan tuotantolaitoksia, ensimmäisenä T. & J. Salvesenin saha, myöhemmin SOK:n Vaajakosken tehtaiden saha, harjatehdas, tulitikkutehdas, kalustetehdas ja puusepäntehdas. Teollisuusajan johdosta alueella on satunnaisia jätteitä ja maaperässä on vuonna 2001 havaittu kohonneita PCB-yhdisteiden pitoisuuksia. Nykyisin tehdasalue tunnetaan nimellä Yrityssatama Amiraali. Tehdasrakennukset ovat pääasiassa toimistokäytössä, mutta alueella toimii myös Suomen Julkikaluste Oy. Rakennusten pinta-alat ovat yhteensä 12 000 neliömetriä. Saarella on useita vanhoja tehtaiden henkilökunnalle rakennettuja puutaloja sekä tapahtumapaikka Liekkilä. Saaren arvokkaita rakennuksia on kunnostettu liike- ja asuinkäyttöön .

Kuvia
-----

TulitikkutehdasTapahtumapaikka LiekkiläOmakotitalo VarassaaressaSaunalahti

Huomautukset
------------

1. ↑  Saaren pinta-ala on otettu saaren ruotsinkielisen Wikipedian artikkelista, jossa sillä on ollut oma lähde.

Lähteet
-------

1. 1 2 3 4 5 6  Varassaari, Jyväskylä (sijainti maastokartalla) *Karttapaikka*. Helsinki:  Maanmittauslaitos. Viitattu 7.9.2019.
2. ↑  Jyväskylän karttapalvelu (kts. Aluejaot > Kaupunginosat, Kuntaliitosalueet) *kartta.jkl.fi*.  Arkistoitu 22.11.2020. Viitattu 21.12.2023.
3. 1 2 3 4  JYVÄSKYLÄN MAALAISKUNTA – Kohde 1 – Varassaari ymparisto.fi. Viitattu 24.8.2009. [vanhentunut linkki]
4. ↑  Liekkilampi *Kalapaikka.net*. Infomeri ky. Viitattu 18.2.2012.
5. ↑  Varassaari, Jyväskylä (sijainti varjokartalla) *Karttapaikka*. Helsinki:  Maanmittauslaitos. Viitattu 7.9.2019.
6. ↑  Valmistuneita kohteita ja alueita Jykes-Kiinteistöt. Viitattu 18.2.2012.
7. ↑  Vaajakosken Kalustetehdas Oy *Yritysopas. Suomen yrityksiä ja palveluita*. Opasmedia. Viitattu 18.2.2012.
8. ↑  Naissaari Jyväskylän kaupunki.  Arkistoitu 19.9.2009. Viitattu 6.9.2009.
9. ↑  Varassaari, Jyväskylä (sijainti ilmavalokuvassa) *Karttapaikka*. Helsinki:  Maanmittauslaitos. Viitattu 7.9.2019.
10. Paikkatieto: Varassaari, paikkatietoalusta.fi, viitattu 7.9.2019

Aiheesta muualla
----------------

* Kuvia tai muita tiedostoja aiheesta **Varassaari** Wikimedia Commonsissa

* Liekkilän kotisivut (Arkistoitu – Internet Archive)
* Vaajavirran taimen – nykytilanne ja tulevaisuus, 2016